
PATVIRTINTA





Jonavos rajono savivaldybės administracijos





direktoriaus 2018  m.    sausio 2  d.




įsakymu Nr. 13B-2
SOCIALINĖS PARAMOS SKYRIAUS VYRIAUSIOJO SPECIALISTO PAREIGYBĖS APRAŠYMAS

I SKYRIUS

 PAREIGYBĖS CHARAKTERISTIKA 
1. Socialinės paramos skyriaus vyriausiasis specialistas (toliau – vyriausiasis specialistas) yra karjeros valstybės tarnautojas. 
II SKYRIUS

PASKIRTIS  
2. Socialinės paramos skyriaus vyriausiojo specialisto pareigybė reikalinga vykdyti ir įgyvendinti Lietuvos Respublikos įstatymus, poįstatyminius aktus, Lietuvos Respublikos Vyriausybės nutarimus ir kitus teisės aktus socialinės paramos, socialinių paslaugų, išmokų vaikams ir šalpos išmokų klausimais.

III SKYRIUS

VEIKLOS SRITIS

3. Šias pareigas einantis valstybės tarnautojas vykdo funkcijas specialioje veiklos srityje - socialinės paramos ir socialinių paslaugų administravime.

IV SKYRIUS

SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI
4. Valstybės tarnautojas, einantis šias pareigas, turi atitikti šiuos specialiuosius reikalavimus: 
4.1. Turėti aukštąjį universitetinį išsilavinimą.
4.2.  Turėti ne mažesnę kaip 1 metų darbo patirtį socialinės paramos srityje.
4.3.  Sklandžiai dėstyti mintis raštu ir žodžiu, išmanyti raštvedybos taisykles.
4.4.  Mokėti dirbti su kompiuterinėmis programomis MS Word, Excel, MS Outlook, Internet Explorer.
4.5. Gerai žinoti Lietuvos Respublikos piniginės socialinės paramos nepasiturintiems gyventojams įstatymą, Lietuvos Respublikos išmokų vaikams įstatymą, Lietuvos Respublikos socialinės paramos mokiniams įstatymą, Lietuvos Respublikos šalpos pensijų įstatymą, LR tikslinių kompensacijų įstatymą, Lietuvos Respublikos paramos mirties atveju įstatymą, Lietuvos Respublikos socialinių paslaugų įstatymą, Lietuvos Respublikos civilinį kodeksą, Lietuvos Respublikos Vyriausybės nutarimus, Lietuvos Respublikos socialinės apsaugos ir darbo ministro įsakymus, kitus teisės aktus, reglamentuojančius socialinės paramos bei socialinių paslaugų teikimą.
4.6. Sugebėti planuoti ir organizuoti savo veiklą, mokėti kaupti, sisteminti, apibendrinti informaciją, rengti išvadas bei teikti pasiūlymus. 
V SKYRIUS

ŠIAS PAREIGAS EINANČIO VALSTYBĖS TARNAUTOJO FUNKCIJOS
5. Šias pareigas einantis valstybės tarnautojas atlieka šias funkcijas:

5.1. Vykdo Socialinės paramos informacinės sistemos (SPIS) duomenų bazės priežiūrą, siekiant registruoti ir kaupti informaciją apie visą savivaldybėje teikiamą socialinę paramą (socialines išmokas ir kompensacijas, socialinę paramą mokiniams, socialines paslaugas ir kt.).
5.2. Siekiant užtikrinti Lietuvos Respublikos piniginės socialinės paramos nepasiturintiems gyventojams, Lietuvos Respublikos išmokų vaikams, Lietuvos Respublikos paramos mirties atveju, Lietuvos Respublikos socialinės paramos mokiniams, Lietuvos Respublikos šalpos pensijų, Lietuvos Respublikos tikslinių kompensacijų įstatymų ir kitų teisės aktų, reglamentuojančių socialinių išmokų įgyvendinimą:
5.2.1. priima iš asmenų prašymus dėl piniginės socialinės paramos, šalpos pensijų, tikslinių kompensacijų, globos (rūpybos) išmokų, išmokų vaikams, vienkartinės kūdikio gimimo išmokos, išmokos mirties atveju skyrimo;
5.2.2.  tikrina nuorašų tikrumą su originalais;
5.2.3. apskaičiuoja ir skiria piniginę socialinę paramą, šalpos pensijas ir šalpos kompensacijas, tikslines kompensacijas, išmokas vaikams, išmokas mirties atveju; 
5.2.4. registruoja duomenis apie paskirtą ir suteiktą socialinę paramą, išmokas informacinėje sistemoje SPIS; 

5.2.5. išduoda išmokų gavėjams pažymas apie asmeniui ar šeimai paskirtas išmokas;
5.2.6. formuoja, spausdina ir perduoda mokykloms sprendimus dėl socialinės paramos mokiniams skyrimo;
5.2.7. redaguoja ir spausdina paramos mokinio reikmenims žurnalus;
5.2.8. formuoja, spausdina piniginės socialinės paramos, išmokų vaikams, piniginės socialinės paramos mokiniams mokėjimo žiniaraščius ir pateikia duomenis rinkmenoje;
5.2.9.  ruošia ir perduoda gyventojų, kurie kreipėsi dėl šildymo išlaidų, išlaidų karštam ir geriamajam vandeniui kompensavimo, sąrašus bei duomenis rinkmenoje;
5.2.10.  nustato būsto savininkams teisę į kredito ir palūkanų apmokėjimą šildymo ir ne šildymo sezono metu;
5.2.11. paskaičiuoja kompensacijų sumas pagal Lietuvos Respublikos kompensacijų nepriklausomybės gynėjams, nukentėjusiems nuo 1991 m. sausio 11-13 d. ir po to vykdytos SSRS agresijos, bei jų šeimoms įstatymą ir pateikia apmokėjimui; 
5.2.12.  tikrina ir analizuoja duomenis, pateiktus LR Socialinės apsaugos ir darbo ministerijos, apie šeimas galimai neteisėtai gaunančias išmokas vaikui ir nustato išmokų vaikams permokas;
5.2.13. vykdo SPIS elektroninių viešųjų paslaugų administravimą, priima elektroninius prašymus dėl išmokų, pašalpų teikimo.
5.3. Bendradarbiauja su kitomis valstybės ar savivaldybių institucijomis bei įstaigomis piniginės socialinės paramos teikimo klausimais, siekiant įgyvendinti teisės aktus.
5.4. Konsultuoja ugdymo įstaigų darbuotojus dėl socialinės paramos mokiniams, siekiant įgyvendinti socialinės paramos mokiniams teikimo tikslingumą ir teisėtumą. 
5.5. Analizuoja, kaupia duomenis ir paruošia ataskaitas apie suteiktą piniginę socialinę paramą, paramą mokiniams, išmokas, siekiant atlikti išmokų analizę, kaupti statistinius duomenis ir pateikti ataskaitas Socialinės apsaugos ir darbo ministerijai.
5.6. Vykdo pateiktų paraiškų kreditui, paimtam daugiabučiam namui atnaujinti (modernizuoti) ir palūkanoms apmokėti, patikrinimą, paraiškų pateikimą apmokėjimui ir teikia duomenis informacinėje sistemoje „Parama“.
5.7. Atlieka asmenų, siekiančių gyventi, gyvenančių globos įstaigose, finansinių galimybių vertinimą ir sudaro papildomus susitarimas ar sutartis dėl ilgalaikės (trumpalaikės) socialinės globos teikimo, siekiant užtikrinti socialinių paslaugų teikimą.
5.8. Paruošia sutartis ir papildomus susitarimus dėl ilgalaikės (trumpalaikės) socialinės globos teikimo vaikams, kuriems nustatyta globa (rūpyba) ir globėjais paskirti globos namai.
5.9. Kontroliuoja apmokėjimą už ilgalaikės (trumpalaikės) socialinės globos teikimą ir pateikia duomenis informacinėje sistemoje SPIS. 
5.10. Bendradarbiauja su Jonavos rajono socialinių paslaugų centru organizuojant asmenų apgyvendinimą globos įstaigoje.
5.11. Dalyvauja sudaromų komisijų darbe, siekiant savivaldybės administracijos tikslų įgyvendinimo

5.12. Ruošia rajono tarybos sprendimų ir administracijos direktoriaus įsakymų projektus skyriaus kompetencijos klausimais.
5.13. Surašo buities tyrimo aktus, siekiant įvertinti asmens (šeimos) gyvenimo sąlygas.
5.14. Vykdo kitus nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.
VI SYRIUS 
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui (-ai).

______________________________________________

Susipažinau
_______________
(Parašas)

_______________

(Vardas pavardė)

_______________

(Data)

